**Noter fra møder med studenterstudievejledere**

Der er afholdt møder på ST og Health, hvor der på Aarhus BSS og Arts er kommunikeret input via mail.

Opsummering/konklusion:

Studenterstudievejlederne tilslutter sig langt hen af vejen de konklusioner, som trivselsgruppen selv har draget i forbindelse med [www.trivsel.au.dk](http://www.trivsel.au.dk).

Idéen om at opbygge siden med forskellige temaer, der kan skiftes ud, er SSV’erne positivt stemt overfor og mener ligeledes, at de tre temaer, der ønskes fokus på i første omgang, er relevante.

SSV’erne har begrænset kendskab til sitet og bruger det ikke konsekvent og bliver derfor ikke til en naturlig del af deres vejledningsarbejde.

Størstedelen udtrykker, at de i høj grad bruger den del, hvor der er kontaktinformationer til andre hjælpemuligheder (”Her kan du få hjælp”) og ønsker stadig, at dette skal forblive, da det er et let værktøj for dem at bruge i vejledningssituationer.

Nogle udtrykker, at de ikke har så mange ”svære” samtaler og derfor ikke har haft brug for at skulle henvise til eller bruge sitet aktivt.

De mener, at siden fremstår for rodet og at der er for meget tekst/information, hvilket resulterer i, at sidens informationer drukner i sig selv.

De efterspørger et mere simpelt design, som er let at navigere rundt i og det fremgår tydeligt, hvem man skal tage kontakt til, hvis man oplever en udfordring.

Nogle efterspørger, at der gøres mere brug af menu-funktionen i venstre side, således at det kommer til at stemme overens med brugen på studieportalerne. De studerende er blevet vant til at bruge studieportalerne, hvorfor det vil give god mening, at brugen af [www.trivsel.au.dk](http://www.trivsel.au.dk) kommer til at ligne dem mest muligt.

Nogle SSV’erne ønsker, at man samler de tilbud, som AU har i forbindelse med trivsel på en fælles side, som er enkelt at navigere rundt i.

SSV’erne mener, at der er for meget fokus på stress og at trivsel er mere og andet end det.

De efterspørger konkrete værktøjer til f.eks. studieteknik, læseteknik, etc.

Derudover kunne de også godt tænke sig, at der f.eks. kunne ligge et eksempel på, hvordan man strukturerer sin studietid/-dag på siden.

De mener, at siden skal synliggøres mere, at der skal informeres mere om siden, så de studerende ved at den eksisterer. Der skal fortælles, hvad siden kan og hvad de studerende kan bruge den til.

Afslutningsvis er de meget positive overfor, at siden bliver revurderet og udviklet.

Science and Technology

Tilkendegivelse af, at de tre temaer, som vi ønsker at fokusere på, er væsentlige og relevante at bevare fokus på. Det er problematikker, som studenterstudievejlederne oplever meget i deres arbejde.

Spørgsmål: Hvad kunne være rart, at der var tilgængeligt på sitet? Rart med noget andet end tekst, f.eks. videoer, skabeloner til øvelser og eksempler på, hvordan man kan planlægge sit studieliv (mestring af studieliv).

Forslag til andre emner/temaer:

* Valg under uddannelse, herunder studietvivl.¨
* ”Find en læsemakker” – match med folk, der ikke har en læsemakker. Det kan ikke lade sig gøre på [www.trivsel.au.dk](http://www.trivsel.au.dk) , idet sitet er et fælles site for hele AU.

Det er væsentligt, at det bliver synliggjort, hvad der er tilgængeligt på sitet, så de studerende ved, hvad de kan finde derinde, hvis de har brug for det.

Studieteknikker – f.eks. ”lær at planlægge din tid”

Spørgsmål: Giver det mening at have et fælles site? Det er godt, at der er et fælles site, men indholdet skal kunne spejles ud på de enkelte studieportaler.

Health:

Studieteknikker – f.eks. læseteknikker.

Synliggørelse – det skal være et site, som de studerende kender til. På nuværende tidspunkt er der ingen, der kender det. Stadig fungere som selvstændigt site, men det skal være muligt at spejle dele af sitet ned på de enkelte sider på studieportalerne, f.eks. eksamenssiderne.

Karriere og valg – værktøjer til dette, herunder også studietvivl. De studerende kommer først meget sent i processen, hvorfor det kunne være rart med værktøjer/spørgsmål, som de studerende kan bruge/stille sig selv, tidligere i processen.

Gruppedynamik – hvordan hjælper man den, der ikke har en læsegruppe/læsemakker? Fokus på, at ens læsegruppe ikke behøver at indeholde ens bedste venner på studiet, da der er tale om et fagligt/professionelt team. Hjælp til, hvordan man kan løse konflikter i en læsegruppe – eksempel med at stille sin gruppe tre/fem spørgsmål, som skal kunne hjælpe med konfliktløsning. Hvordan hjælper man, hvis der er én i gruppen, der ikke fungerer med resten – hvordan løses det som et fælles problem?

Forslag til tema/emne: skiftet fra ungdomsuddannelse til universitetsuddannelse. Fra elev til studerende.

Layout – en forside, hvor man ikke skal lede efter tingene. Det skal være interaktivt. Øvelser knyttet til de forskellige temaer. Eksempler/cases, om hvad andre studerende har gjort, når de har stået overfor en udfordring – det kan være tekst, videoer eller andet. Der kan f.eks. laves en FAQ.

Aarhus BSS:

Der er sendt mail ud til dem.

Psykologi – vil gerne have en form for app. Studenterrådgivningen har lavet en app, der drejer sig om eksamensangst, som både kan findes på dansk og på engelsk. Perfektionisme er en stor udfordring på psykologi. En guide til, hvordan man klarer skiftet fra ungdomsuddannelse til universitetet. En ”vejviser”, hvor man kan stille sig selv nogle spørgsmål, hvis man er i tvivl om sit studie. Generelt ønsker de sig redskaber til læseteknik, notatteknik, studieteknik, etc.

Arts:

Der er sendt mail ud til dem, da de sjældent holder fællesmøde.

Der opfordres til, at man bruger fanerne i venstre side gennemgående, ligesom på de andre AU sider. Det vil øge brugervenligheden, da de studerende er vant til at navigere rundt i venstre side for at finde forskellige informationer.

Man vil gerne have, at man samler alle AU tilbud til studerende med vanskeligheder i deres studie på [www.trivsel.au.dk](http://www.trivsel.au.dk).

Man ønsker sig en højere grad af overskuelighed på siden, den er svær at finde rundt i på nuværende tidspunkt. Den er forvirrende i sin opbygning. Nyt layout og ny opsætning vil kunne skabe en mere overskuelig side.

Trivsel.au.dk bruges for det meste ikke uafhængigt af studieportalen, men der findes adgang via studieportalerne.

Siden er ikke meget kendt blandt SSV. Funktionen ”Her kan du få hjælp”, som indeholder kontaktinformationer til forskellige hjælpeinstanser bruges af ssv.

SSV’ere oplever, at de studerende finder siden meget uoverskuelig. Det bliver foreslået, at det kommer flere valgmuligheder til venstre i menuen. Større brug af menuen i venstre side. Ligeledes ønsker SSV’ere sig en bedre søgefunktion på siden.

Nogle SSV’ere har haft glæde af at bruge de to temaer på siden, men er ikke under den opfattelse, at de studerende selv finder frem til temaerne.

Nogle SSV’ere bruger hjemmesiden i vejledningssituationen sammen med de studerende og kigger på de tilbud/temaer, der er på siden.

Siden er for overvældende og informationerne drukner i hinanden, da der er så meget information samlet et sted.

Nogle SSV’ere bruger siden, når de har studerende i vejledning, som har stresslignende symptomer. Det giver god mening, da der nærmest udelukkende er fokus på stress på siden.

Nogle SSV’ere bruger ikke siden uafhængigt af studieportalerne. Hvis de bruger den, er det via link på studieportalerne.

Kontaktinformationerne bliver brugt flittigt.

Nogle SSV’ere mener, at siden handler for meget om stress på nuværende tidspunkt og at trivsel er andet end stress.

Det bliver nævnt i forskellige oplæg, som et tilbud udover studievejlederne.

Tydelighed i, hvor man kan få hjælp og hvem man skal kontakte.